சர்வதேச சாதனையாளர் அங்கீகார விருதுகள் (IARA) என்ற அமைப்பு, சர்வதேச கலைஞர்களைக் கௌரவிக்கும் விதமாக விருதுகளை 2014-ம் ஆண்டு முதல் வழங்கிவருகிறது. நாடகம், சினிமா, இசை, டெலிவிஷன் ஆகிய துறைகளில் உலக அளவில் சாதனை புரிபவர்களைப் பாராட்டும் விதமாக இந்த விருதுகள் வழங்கப்பட்டு வருகின்றன. அதன்படி, இந்த ஆண்டுக்கான விருது வழங்கும் விழா, வரும் செப்டம்பர் மாதம் லண்டனில் நடைபெறுகிறது. இதற்கான ஏற்பாடுகள் நடைபெற்றுவருகின்றன. மொத்தம் 24 பிரிவுகளில் விருதுகள் வழங்கப்படுகின்றன. இதற்கிடையே, இந்த ஆண்டுக்கான விருதுப் போட்டியில் நடிகர் விஜய் பெயரும் இடம்பெற்றுள்ளது.